**Osrednje spletno mesto državne uprave GOV.SI**

Številka: 110-173/2024/2

Datum: 20. 9. 2024

|  |
| --- |
| Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) in 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C,203/20 – ZIUPOPDVE,  [202/21](http://www.uradni-list.si/1/objava.jsp?sop=2021-01-4069) – odl. US in 3/22 - ZDeb)  **Ministrstvo za pravosodje, Uprava Republike Slovenije za izvrševanje kazenskih sankcij,**  **objavlja javno objavo za zasedbo dveh prostih strokovno-tehničnih delovnih mest za nedoločen čas** |
| **POMOČNIK PRAVOSODNEGA POLICISTA IV (šifra DM 2298)** v Zavodu za prestajanje kazni zapora Dob, Sektorju za tretma, Oddelku za varnost, Referatu za operativo.  Kandidati, ki se bodo prijavili na prosto delovno mesto, morajo izpolnjevati naslednje pogoje:   * srednje poklicno izobraževanje/srednja poklicna izobrazba (IV. stopnja izobrazbe); * najmanj 4 mesece delovnih izkušenj; * znanje uradnega jezika (srednja raven aktivnega obvladanja slovenščine); * vozniški izpit B kategorije. |
| Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.  **Delovno področje:**   * nadzor nad izvrševanjem hišnega reda v zavodu; * opravljanje opravil, ki ne zahtevajo uporabe posebnih pooblastil po zakonu o izvrševanju kazenskih sankcij; * vodenje evidenc s področja izvrševanja kazni, zbiranje in obdelava podatkov, priprava manj zahtevnih analiz, poročil in informacij; * uvajanje in usposabljanje zaprtih oseb za delo ter njihovo nadziranje in vodenje pri delu; * prevozi zaprtih oseb; * delo v nadzornem centru; * pridobivanje informacij v zvezi z varnostnimi dogodki v zaporu; * izvajanje tehničnih in vzdrževalnih del; * izvajanje drugih nalog s področja dela enake ali podobne zahtevnosti.   **Posebnosti delovnega mesta:** neenakomerni delovni čas (razpored).  **Prijava na prosto delovno mesto mora vsebovati:**   1. pisno izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena; 2. pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu in navede zahtevano stopnjo izobrazbe na tem delovnem mestu; 3. pisno izjavo kandidata, da aktivno obvlada slovenščino na srednji ravni v skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil; 4. pisno izjavo kandidata, da ima vozniški izpit B kategorije; 5. pisno izjavo kandidata, da za namen tega postopka dovoljuje Zavodu za prestajanje kazni zapora Dob pridobitev podatkov o izpolnjevanju pogojev za zasedbo delovnega mesta iz uradnih evidenc. |
| V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.  Prijava na prosto delovno mesto mora biti obvezno pripravljena na obrazcu, ki je priloga te objave z natančno izpolnjenimi vsemi rubrikami in podpisanimi izjavami.  Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.  Strokovna usposobljenost kandidatov se bo presojala na podlagi navedb v prijavi, priloženih izjav k prijavi, z osebnim razgovorom in psihološkim preverjanjem ustreznosti kandidatov.  Z izbranim kandidatom bo sklenjena pogodba o zaposlitvi za delovno mesto pomočnik pravosodnega policista IV (izhodiščni plačni razred delovnega mesta je 19 oziroma 963,60 eur bruto) za **nedoločen čas**, s polnim delovnim časom in štirimesečnim poskusnim delom. Izbrani kandidat bo delo opravljal na sedežu Zavoda za prestajanje kazni zapora Dob pri Mirni, Slovenska vas 14, 8233 Mirna oziroma na celotnem območju delovanja zavoda.  Kandidat vloži prijavo v pisni obliki, na priloženem obrazcu Vloga za zaposlitev (objavljenem na spletni strani GOV.SI: <https://www.gov.si/zbirke/delovna-mesta/>), ki jo pošlje v zaprti ovojnici z označbo »Javna objava – pomočnik pravosodnega policista IV, št. 110-173/2024« na naslov: Zavod za prestajanje kazni zapora Dob pri Mirni, Slovenska vas 14, 8233 Mirna, in sicer v roku 10 dni po objavi na enotnem portalu državne uprave GOV.SI oziroma Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: [zpkz-dob@gov.si](mailto:zpkz-dob@gov.si), pri čemer veljavnost prijave ni pogojena z elektronskim podpisom.  Kandidati bodo o izbiri pisno obveščeni. Obvestilo o končanem postopku bo objavljeno na enotnem portalu državne uprave GOV.SI: <https://www.gov.si/zbirke/delovna-mesta/>.  Informacije o izvedbi javne objave in o delovnem področju daje ga. Mirjam Hribar Kroflin na tel. št. 07 346 6761.  Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. |

|  |  |
| --- | --- |
|  | mag. Bojan Majcen  generalni direktor |